Eelnõu

NARVA LINNAVOLIKOGU

OTSUS

Narva

Toetuse eraldamine
1. Asjaolud ja menetluse käik

Mittetulundusühingu Eesti Linnade ja Valdade Liit 7. juuni 2022 juhatuse ja volikogu koosolekutel arutati Ukraina abistamise küsimust nii tänase hetkeseisu kui ka sõjajärgse ülesehitamise valguses. Arutelu teemaks oli Ukraina Žõtomõri oblastile abi osutamine. Ukrainale osutatav abi ei oleks rahaline, vaid kogutud raha eest soetatakse vajalikku kaupa, võimalusel transpordivahendeid.

Mittetulundusühingu Eesti Linnade ja Valdade Liit büroo on teinud ettepaneku võimalike toetussummade osas. Arvutuse aluseks on võetud 70% 2022. aasta liikmemaksust. Summade tuletamisel arvestati ka erisustega, nimelt Narva linna puhul on arvestatud 40 % liikmemaksust e. 15 778 eurot. 

Narva linn on liikmena mittetulundusühingus Eesti Linnade ja Valdade Liit ning linna jooksva aasta eelarves on planeeritud rahalised vahendid liikmemaksu tasumiseks kokku summas 39 445 eurot. Toetamaks mittetulundusühingu algatust Ukrainale abi osutamisel tuleb võimalik toetus  ette näha linna 2022.a lisaeelarves.   

2. Õiguslikud alused
Vastavalt Kohaliku omavalitsuse korralduse seaduse § 22 lõike 1 punktile 1 valla- või linnaeelarve vastuvõtmine ja muutmine kuulub volikogu pädevusse.

3. Otsus

3.1. Lubada Narva Linnavalitsusel toetada mittetulundusühingut Eesti Linnade ja Valdade Liit Ukrainale abi osutamisel summas 15 778 eurot.
3.2. Narva Linnavalitsusel ette näha punktis p.3.1. nimetatud rahalised vahendid 2022.aasta lisaeelarves.
4.Rakendussätted
4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumaja 30 päeva jooksul arvates otsuse teatavakstegemisest. 

